ไอซิส อ้าง จอร์แดนโจมตีทางอากาศโดนตัวประกันสาวมะกันดับ
สำนักข่าวต่างประเทศรายงานว่า กลุ่มติดอาวุธ รัฐอิสลาม (ไอซิส) ออกแถลงการณ์ลงบนโลกออนไลน์ว่า การโจมตีทางอากาศของประเทศจอร์แดนในซีเรีย เมื่อวันพฤหัสบดีที่ผ่านมา (5 ก.พ.) ทำให้ น.ส.เคย์ลา จีน มุลเลอร์ นักช่วยเหลือด้านมนุษยธรรมหญิงชาวอเมริกัน ที่พวกเขาจับตัวไว้เป็นตัวประกันเสียชีวิต,ทั้งนี้ น.ส.เคย์ลา จีน มุลเลอร์ อายุ 26 ปี จบการศึกษาจากมหาวิทยาลัย นอร์เทิร์น แอริโซนา เดินทางเข้าสู่พื้นที่ชายแดนประเทศตุรกีและซีเรียเป็นครั้งในปี 2012 เพื่อทำงานช่วยเหลือผู้อพยพหนีสงครามกลางเมืองในซีเรีย และถูกลักพาตัวขณะทำงานอยู่ในเมืองอเลปโป ทางตะวันตกเฉียงเหนือของซีเรียในปีต่อมา,กลุ่มไอซิสระบุว่า น.ส.มุลเลอร์ เสียชีวิตภายในอาคารที่เธอถูกควบคุมตัวเอาไว้ และแสดงภาพอาคารหลังหนึ่งที่พวกเขาอ้างว่าได้รับความเสียหายจากการโจมตีทางอากาศของจอร์แดน ในเมืองรักกา ฐานที่มั่นของไอซิสในซีเรีย แต่ไม่มีการเปิดเผยภาพศพ และไอซิสไม่แสดงหลักฐานยืนยันอื่นๆ,ด้านสหรัฐอเมริกา ออกมาแสดงความกังวลอย่างมากต่อแถลงการณ์ของกลุ่มไอซิส แต่ก็ไม่ยืนยันว่าแถลงการณ์นี้เป็นเรื่องจริงหรือไม่,ขณะที่ทางจอร์แดน นายนัสเซอร์ จูเดห์ รัฐมนตรีว่าการกระทรวงต่างประเทศ ทวีตข้อความลงบนเว็บไซต์ทวิตเตอร์ปฏิเสธคำกล่าวอ้างของกลุ่มไอซิส เล่ห์กลเก่าๆ และน่ารังเกียจที่ผู้ก่อการร้ายและพวกกดขี่ใช้มาหลายทศวรรษ (คือ) อ้างว่าตัวประกัน (และ) โล่มนุษย์ที่ถูกจับตัว ถูกสังหารในการโจมตีทางอากาศ,อย่างไรก็ตาม หากการเสียชีวิตของ น.ส.มุลเลอร์ ได้รับการยืนยัน จะทำให้เธอเป็นชาวอเมริกันรายที่ 4 ที่เสียชีวิตขณะถูกควบคุมตัวโดยกลุ่มไอซิส ตามหลัง นายเจมส์ โฟลีย์ กับนายสตีเฟน ซอตลอฟฟ์ นักข่าวชาวอเมริกัน และนายปีเตอร์ แคสซิก อดีตทหารและนักช่วยเหลือด้านมนุษยธรรม ที่ถูกไอซิสฆ่าตัดคอ,อนึ่ง จอร์แดนดำเนินการโจมตีทางอากาศใส่กลุ่มไอซิสในซีเรียเมื่อวันพฤหัสบดีที่ผ่านมา เพื่อตอบโต้ที่กลุ่มไอซิสสังหารนายมูอัธ อัล-คาซาสเบห์ นักบินชาวจอร์แดนวัย 26 ปี ซึ่งถูกจับตัวไปเมื่อเดือนธ.ค. 2014 อย่างโหดเหี้ยมด้วยการเผาทั้งเป็น และแพร่คลิปวิดีโอลงบนโลกออนไลน์เมื่อวันอังคาร (3 ก.พ.)
กลุ่มติดอาวุธรัฐอิสลาม ออกมาอ้างว่า การโจมตีทางอากาศของประเทศจอร์แดน ใส่ฐานที่มั่นของพวกเขาในซีเรีย เมื่อวันพฤหัสบดีที่ผ่านมา ทำให้ตัวประกันหญิงชาวอเมริกันเสียชีวิต
กลุ่มไอซิส,ตัวประกันจอร์แดน,เผาตัวประกัน,เคย์ลา จีน มุลเลอร์,นักบินจอร์แดน,ผู้ก่อการร้าย,ไอสิส,ไอซิล,รัฐอิสลาม,โจมตีทางอากาศ,จอร์แดน,ตัวประกัน,นักช่วยเหลือด้านมนุษยธรรม,ซีเรีย,สหรัฐ,เผาทั้งเป็น,ข่าว,ข่าวต่างประเทศ,ไทยรัฐออนไลน์